Προγνωστικοί παράγοντες που επηρεάζουν τη διακοπή καπνίσματος: Αναδρομική μελέτη
Creators: name: Κωτούλας, Σεραφείμ-Χρυσοβαλάντης
Publisher: name: Aristotle University of Thessaloniki
Year: 2016
Subjects: Προγνωστικοί παράγοντες
Διακοπή καπνίσματος
Αναδρομική μελέτη
Prognostic factors
Smoking cessation
Retrospective study

description: Εισαγωγή: Το κάπνισμα θεωρείται πλέον σαν μια χρόνια υποτροπιάζουσα νόσος, η αντιμετώπιση της οποίας είναι μια πολύ δύσκολη υπόθεση. Αποτελεί μια από τις σημαντικότερες αιτίες πρόωρου θανάτου παγκοσμίως, δημιουργώντας όχι μόνο προβλήματα υγείας, όπως η ισχαιμική καρδιοπάθεια, η ισχαιμική εγκεφαλοπάθεια και τα νοσήματα του κατώτερου αναπνευστικού αλλά και αυξάνοντας σημαντικά το οικονομικό κόστος στα συστήματα υγείας. Σκοπός: Η αναγνώριση των προγνωστικών παραγόντων που παίζουν ρόλο στην επιτυχή διακοπή του καπνίσματος για 3 και 6 μήνες σε Έλληνες ασθενείς που επισκέφθηκαν το ιατρείο διακοπής καπνίσματος της Μονάδας Αναπνευστικής Ανεπάρκειας του Νοσοκομείου ’’Γ. Παπανικολάου’’ της Θεσσαλονίκης. Πληθυσμός: Οι ασθενείς που επισκέφθηκαν το ιατρείο διακοπής καπνίσματος του Νοσοκομείου ’’Γ. Παπανικολάου’’ της Θεσσαλονίκης και πληρούσαν τα ακόλουθα κριτήρια: Α) Δέχτηκαν να συμμετάσχουν στην έρευνα, Β) Απάντησαν στο σύνολο των ερωτήσεων που ήταν απαραίτητες για τη διεξαγωγή της έρευνας, Γ) Ήταν δυνατή η επικοινωνία μαζί τους μετά από 3 ή/και 6μήνες για επαναξιολόγηση. Μέθοδοι: Η μελέτη σχεδιάστηκε σαν έρευνα ‘’ασθενών-μαρτύρων’’. Από τους συνολικά 231 ασθενείς που επισκέφθηκαν το ιατρείο κατά την περίοδο από την 01/01/2014 έως και την 31/12/2015, συμπεριλήφθηκαν τελικά 100 ασθενείς οι οποίοι πληρούσαν τα κριτήρια εισαγωγής στη μελέτη, οι οποίοι χωρίστηκαν τελικά σε δύο ομάδες: τους ‘’ασθενείς’’ οι οποίοι κατάφεραν τελικά να διακόψουν το κάπνισμα και τους ‘’μάρτυρες’’ οι οποίοι δεν κατάφεραν να διακόψουν το κάπνισμα. Αποτελέσματα: Στους τρεις μήνες σημαντικοί παράγοντες για την επιτυχή προσπάθεια διακοπής του καπνίσματος ήταν η μη ελάττωση της δυνατότητας συγκέντρωσης (Ερωτηματολόγιο Minnesota) OR = 2,207 (1,135 – 4,289) Ρ = 0,02, η ελαττωμένη συνολική βαθμολογία στο ερωτηματολόγιο Minnesota OR = 0,833 (0,711 – 0,977) Ρ = 0,025 και ο μειωμένος αριθμός τσιγάρων μετά τη δουλειά OR = 1,105 (1,003 – 1,218) Ρ = 0,044. Στους έξι μήνες σημαντικός παράγοντας για την επιτυχή προσπάθεια διακοπής του καπνίσματος ήταν η ελαττωμένη συνολική βαθμολογία στο ερωτηματολόγιο Fagerström OR = 1,417 (1,097 – 1,829) Ρ = 0,07. Σημαντικοί παράγοντες για την αύξηση του κινδύνου υποτροπής μετά από μια επιτυχημένη προσπάθεια διακοπής του καπνίσματος για τρεις μήνες, ήταν η ελάττωση της δυνατότητας συγκέντρωσης (Ερωτηματολόγιο Minnesota) OR = 0,711 (0,505 – 1,000) Ρ = 0,05 και η αυξημένη συνολική βαθμολογία στο ερωτηματολόγιο Fagerström OR = 0,753 (0,609 – 0,933) Ρ = 0,009. Σημαντικοί παράγοντες για την αύξηση της προφύλαξης από υποτροπή στους έξι μήνες, μετά από μια επιτυχημένη προσπάθεια διακοπής τριών μηνών, ήταν η αυξημένη δυνατότητα συγκέντρωσης (Ερωτηματολόγιο Minnesota) OR = 1,481 (1,090 – 2,012) Ρ = 0,012 και η αυξημένη συνολική βαθμολογία στο ερωτηματολόγιο Fagerström OR = 1,224 (1,007 – 1,488) Ρ = 0,042. Συμπεράσματα: Ο αριθμός των ημερήσιων τσιγάρων μετά τη δουλειά και κυρίως οι απαντήσεις στο ερωτηματολόγιο Minnesota και σαν σύνολο και μεμονωμένα: η μείωση της δυνατότητας συγκέντρωσης, και οι απαντήσεις στο ερωτηματολόγιο Fagerström αποτελούν τους σημαντικότερους προγνωστικούς παράγοντες τόσο για την πρόβλεψη της πιθανότητας διακοπής του καπνίσματος στους τρεις ή έξι μήνες, όσο και για την πρόβλεψη της υποτροπής μετά από μια επιτυχημένη προσπάθεια διακοπής τριών μηνών.
description: Introduction: Smoking is now seen as a chronic relapsing disease, the treatment of which is a very difficult task. It is one of the major causes of premature death worldwide, creating not only health problems, such as ischemic heart disease, ischemic encephalopathy and diseases of the lower respiratory tract, but also significantly increase the financial burden on health systems. Aim: The aim of the study was to identify predictors that play a role in a successful smoking cessation effort in three and six months, in Greek patients who visited the smoking cessation clinic of Unit of Respiratory failure of ‘’G. Papanikolaou’’ hospital of Thessaloniki. Population: Patients who visited the smoking cessation clinic of Unit of Respiratory failure of ‘’G. Papanikolaou’’ hospital of Thessaloniki, and fulfilled the following criteria: A) Agreed to take part in the research, B) Answered all the questions were necessary to conduct the research, C) Could be re-evaluated after three and/or six months. Methods: The research designed as a ‘’case – control’’ study. Out of 231 patients who visited the clinic between 01/01/2014 and 31/12/2015, we included 100 who fulfilled the criteria above and divided them into two groups; the ‘’cases’’ who managed to quit smoking and the ‘’controls’’ who did not managed to quit smoking. Results: In three months period significant factors for a successful smoking cessation effort were the absence of reduced concentration ability (Minnesota questionnaire) OR = 2,207 (1,135 – 4,289) Ρ = 0,02, the reduced total score in Minnesota questionnaire OR = 0,833 (0,711 – 0,977) Ρ = 0,025 and the reduced number of cigarettes after work OR = 1,105 (1,003 – 1,218) Ρ = 0,044. After a six month period significant factor for a successful smoking cessation effort was the reduced total score in Fagerström questionnaire OR = 1,417 (1,097 – 1,829) Ρ = 0,07. Important factors to increase the risk of relapse after a successful attempt to quit smoking for three months, were the reduced concentration ability (Minnesota questionnaire) OR = 0,711 (0,505 – 1,000) Ρ = 0,05 and the increased total score in Fagerström questionnaire OR = 0,753 (0,609 – 0,933) Ρ = 0,009. Important factors that increase precautionary relapse in six months, after a successful three-month smoking cessation effort, were the increased concentration ability (Minnesota questionnaire) OR = 1,481 (1,090 – 2,012) Ρ = 0,012 and the increased total score in Fagerström questionnaire OR = 1,224 (1,007 – 1,488) Ρ = 0,042. Conclusions: The number of daily cigarettes after work and mainly replies to the Minnesota questionnaire both as a whole and individually: the reduction of concentration ability, and to the Fagerström questionnaire, constitute the most important factors both for the forecast of the probability of smoking cessation after three or six months, and for predicting relapse after a successful three-month cessation effort.